ተዓጠቕ ኢልና ኣይነስተምህርን" ብምባል ሽምጦም ገቲሮም መጐቱ። ምኽንያቱ ካህን ተዓረቑ እምበር ተዓጠቑ ኣይብልን ዝብል ሓያል መካትዒ ቅዋም እዮም ኣቕሪቦም። ካህናት ትግራይ ተወሳኺ መርገፂ ሒዞም ደው በሉ። "ተጋደልቲ ህወሓት ቤተ ክርስትያን ኣይሳለሙን፣ ምስ ኣስላም ብሓባር ይበልዑ፣ ሰንበት ምድሪ እናደረፉ ይሓድሩ" እዚ ክኹነን ኣለዎ ኢሎም እውን ገጠሙ። እዚ ንህወሓት ሰፍ ዘይብል ማሕለኻ ኰይኑ ኣብ ቅድሚኣ ተገተረ። ውድብ ጨነቓ። "ባንዴራ ኢትዮጵያ ድማ ንዓና ንኢትዮጵያውያን ንኖህ ዝተወሃበት እያ" ብምባል ኣንፃር ነቲ ኣብ ኩለን ወረዳታት ሓራ መሬት ትግራይ ዝተሰቐለ ባንዴራ ህወሓት ተፃበእዎ። ሻቡ መምህር ገብረኺዳን ኣንፃር እዚ ሓሳብ እዚ መትከላዊ መርገፂ ሒዞም ቅልቅል በሉ። እታ ባንዴራ ሚኒልክ ዘምፃኣ እምበር ባንዴራ ኢትዮጵያ ኣይኰነትን፤ መቐጥቀጢ ህዝቢ ትግራይ ድማ ኰይና ትርከብ። ነዛ ባንዴራ ዝሓዘ ደርግ ንህዝቢ ይጭፍጭፍ'ሎ ዝብል መካትዒ ሒዞም ቀረቡ። ኣብ ከባቢ ኣኽሱም ጭላ ኣብ ዝበሃል ቦታ ንፈለስቲ ገዳም ደብረ መንኰል ሒዞም ነታ ባንዴራ ሓዊ ሮኵዖም ኣንደድዋ። "እታ ባንዴራ ንኢትዮጵያ ዘይትውክል፡ ድሕሪ ሞት ሃፀይ ዮሃንስ፡ ሚኒሊክ ናብ ትግራይ ሒዙዋ ዝመፀአ ባንዴራ ኢያ" ዝብል ኣስተምህሮ መምህር ገብረኺዳን ክሳብ ምቅፃል ባንዴራ ዘሊቑ። ውድብ ህወሓት ንመምህር ገብረኺዳን ተጐዝጕዛ፡ ኣረኣእያ ካህናት ትግራይ ንምቕያር ወፈረት። ንፈለማ እዋን ንፈተነ ኣብ እገላ፡ ሃይሉ ሳንቲም ዝበሃል ክፍሊ ህዝቢ ንካህናት ኣኪቡ፡ መምህር ገብረኺዳን ኣስተምህሮ ጀመሩ። "ቀጥቅጥ መዝራእቱ ወለኅጥእ ወለእኩይ፤ ደርግ ክቕጥቀጥ ኣለዎ" ብምባል ንካህናት ከእምኑ ሒዅ በሉ። ድሕሪ ነዊሕ ኣስተምህሮን ድኻምን፡ ደርግ ተዘይተቐጥቂጡ ሃይማኖት፣ መንነትን ህዝብን ዝበሃሉ ኣይክህልዉን ዝብል ኣስተምህሮ መምህር ገብረኺዳን ብርኡይ ፍረ ኣፍርዩ። "ንካህናት ትግራይ ከላሽን ኣዕጢቐዮም" በሉ መምህር ገብረኺዳን። ጸሓፋይ መምህር ገብረኺዳን ብ1987 ዓ.ም ኣካዳሚ ቋንቋትታ ትግራይ ክምስረት ኣለዎ ተባሂሉ ኣብ ትግራይ ፈላሚ ኣውደ መፅናዕቲ ምስተኻየደ ንዕኡ ስዒቡ ብ1988 ዓ.ም "ፅውፅዋይ ትግርኛ" እትብል መጽሓፍ አሐቲሞም። ብድሕሪኡ"መቐረት ምስላትታ ትግርኛ" ናብ ህዝቢ ኣቕሪቦም። "ብ1997 ዓ.ም 'ትግሬ ወደ መቀሌ ንብረቱ ወደ ቀበሌ' ዝብል ጉድ መፂኡና። ሻቡ ብዛዕባ ትግራይ ብጩቕ ኢሉ ዝዛረብ ሰብ ተሳእነ። 'ኣንታ ሓደ ነገር እንዶ ግበሩ' እንተበልኩ ወይከ፤ ስቕያ ስቕ ኰይኑ" ዝብሉ መምህር ገብረኺዳን፡ ምስ ጨነቖም 'የትግራይ ህዝብ እና የትምክህተኞች ሴራ' ዝብል መጽሓፍ ኣሐቲሞም። ገለ ሰባት ነዚ መጽሓፍ እንትነቕፉ፡ ንሶም ግን፡ "ልቢ ትግራዋይ ዘተርከሰት ንፀላእቱ ዘሕረረት መጽሓፍ አሐቲመ" ይብሉ። ካብኡ ድማ ፡ "እምቢታ ኣንፃር ወረርቲ፡ ገድሊ ሃፀይ ዮሃንስ 4ይ" ብትግርኛን ኣምሓርኛን ጽሒፎም። ትግራዋይ ተታላሊ እዩ "ትግራዋይ ተታላሊ እዩ፤ ኣማኒ እዩ። ርስን ይብል እሞ ዝሕል እንተይላ ይዝሕል። እዚኣ ክትቀሪ ኣለዋ። ንትግራዋይ ከጥፍኡ ድቃስ ዝስእኑ ሓይልታት ንዘልኣለም ኣለዉ። እዚኣ ኣሚኑ፣ ተጠንቂቑ፣ ሓድነቱ ዓቂቡ፣ ክነብር ኣለዎ። ክድቅስ የብሉን፤ እንተደቂሱ ከጥፍእዎ እዮም። ካብዚኣ ንላዕሊ ዝብሎ የብለይን። ብቑሸትን ወረዳን ዝሓስቡ፤ ካብ ኣፍንጭኦም ንላዕሊ ዘይሓስቡ ተገዛእቲ ኣለዉና። ህዝቢ ትግራይ ክጥንቀቐ ኣለዎ" ዝብል መኸምበቲ ድማ ሂቦም። ጽምብል መርዓ፡ ድሕሪ 47 ዓመት ሓዳር "ውሱናት ሰባት ምስታ ናይ ቀደም በዓልቲ ቤትካ ዲኻ ዘለኻ እንትብሉኒ እድንግፅ። ኣነ ኣብ ሓዳረይ ፅኑዕ እየ። ተግባረይን መልሓሰይን ሓደ እዩ። ሓዳሩ ዘየኽብር ንህዝቢ ትግራይ የኽብር እዩ ኢለ ኣይኣምንን። 'ቤቱ ከመሓድር ዘይኽእል ከመይ ኢሉ ኣመሓዳሪ ቤተክርስትያን ክኸውን ይኽእል' ይብል መጽሓፍ። "ናተይን ናይ በዓልቲ ቤተይን ሓዳር ምስ ወላዲኣ ብዝነበረኒ ጥቡቕ ፍቕሪ እዩ ዝጅምር። ሓሙሽተ ቈልዑ ወሊድና 48 ዓመት ብሓባር ኣለና" መምህር ገብረኺዳን፡ ናይ መጀመርያ ፍቕሪ ኣብ ቤተሰብ ከም ዝውለድ ይኣምኑ። ኣስማት ደቆም ርእሱ ዝኸኣለ ታሪኻዊ መበገሲ ኣለዎ። ቦኽሪ ወዶም ኢዛና፣ ጓሎም ወይኒ ትግራይ፣ ራኣዮም፣ ንቕያ፣ ሱርመሰል ይበሃሉ። ኣብ ባህር ዳር ኣምሓርኛ እንትምህሩ፡ "ንምዃኑ መዓር ጥዒምካ ዶ ትፈልጥ" ኢሎም ንዝሓጨጩሎም ግብረ መልሲ፡ ጓሎም ወይኒ ትግራይ ኢሎም ስም ኣውፂኦምላ። ተጋደልቲ ንደደቢት ክወርዱ እንተለዉ ዝተወለደ ወዶም፡ ራኣዮም ይበሃል። "ወያነ ንዓይ እናሰዓበት ኢያ ስም ተውፅእ፤ ሱር ኮንስትራክሽን ቅድሚ ምባሎም ወደይ ሱርመሰል ኢለ ስም ኣውፂአሉ እየ" በሉ መምህር። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
